== Liv og gerning ==
Jane Dormer levede under sin opvækst nær hoffet og var en tid som barn kong [[Edvard 6. af England|Edvard VI's]] legekammerat. Da hun blev ni år, blev hun indsat i Maria Tudors husholdning og forblev siden der som hofdame. Dormer var [[Romersk-katolske kirke|katolik]], beskrives som en [[skønhed]] og blev tidligt en vellidt favorit hos Maria. Hun modtog et frieri fra [[Edward Courtenay]], men trolovedes i stedet efter dronningens ønske i 1554 med den spanske udsending Gómez Suárez de Figueroa y Córdoba, hertug af Feria. [[Bryllup]]pet blev dog udskudt til lige efter Marias død. Jane Dormer anses for at have haft en del indflydelse ved det engelske hof på grund af sin stilling som monarkens personlige ven og favorit.
Religion Historie